На основу члана 26. Одлуке о месним заједницама на територији Општине Владичин Хан, број: 06-136/13/24-I од 15.11.2024. године („Службени гласник Града Врања“, број 26/24) и члана 4. став 1. тачка 4 и 6. Пословника о раду Изборне комисије за спровођење избора за чланове савета месних заједница на територији Општине Владичин Хан Број: 06-5/1/2025-I од 25.01.2025. године, Изборна комисија за спровођење избора за чланове савета месних заједница на територији Општине Владичин Хан, на седници одржаној 07.02.2025.године, донела је

**УПУТСТВО О ИЗМЕНИ УПУТСТВА**

**О СПРОВОЂЕЊУ ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА НА ТЕРИТОРИЈИ ОПШТИНЕ ВЛАДИЧИН ХАН**

**Члан 1.**

Упутство за спровођење избора за чланове савета месних заједница на територији Општине Владичин Хан, број: 06-5/2/2025-I од 25.01.2025. године, мења се у члану 31. тако што се став 8. који гласи “Бирач гласа за онолико кандидата колико се бира чланова савета месне заједнице“, брише, док у осталом делу члан 31. остаје непромењен.

**Члан 2.**

 Ово Упутство ступа на снагу даном доношења и објавиће се у „Службеном гласнику Града Врања”, на интернет презентацији Општине Владичин Хан и Огласној табли Општинске управе Општине Владичин Хан.

**ИЗБОРНА КОМИСИЈА ЗА СПРОВОЂЕЊЕ ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА НА ТЕРИТОРИЈИ ОПШТИНЕ ВЛАДИЧИН ХАН**

**Дана 07.02.2025. године**

**Број: 06-13/1/2025-I**

 **ПРЕДСЕДНИЦА**

Бојана Милосављевић Величковић